stanford-oval/wikipedia huggingface dataset:
กูกูดอลส์

| กู กู ดอลล์ส |
| --- | --- |
ที่เกิด: สหรัฐอเมริกา
แนวเพลง: ร็อก, อัลเทอร์เนทีฟ ร็อก, พังค์ร็อก (แต่เดิม)
ช่วงปี: 1986-ปัจจุบัน
ค่ายเพลง: Metal Blade Records Warner Music Warner Bros. Records

สมาชิก: Johnny Rzeznik Robby Takac Mike Malinin
อดีตสมาชิก: George Tutuska

เว็บไซต์: googoodolls.com
กูกูดอลล์ส (อังกฤษ: Goo Goo Dolls) เป็นวงดนตรีแนวอัลเทอร์เนทีฟร็อก จากเมืองบัฟฟาโล รัฐนิวยอร์ก สมาชิกปัจจุบันคือ Johnny Rzeznik (กีตาร์และร้อง) , Robby Takac (เบสและร้อง) และ Mike Malinin (กลอง) ผลงานที่เป็นที่รู้จักคือ เพลง Iris ซึ่งเป็นเพลงประกอบภาพยนตร์ City of Angels และอัลบั้ม Dizzy Up The Girl
สมาชิก

Johnny Rzeznik – นักร้อง, กีตาร์ (ผู้ร่วมก่อตั้ง)
Robby Takac – นักร้อง, เบส (ผู้ร่วมก่อตั้ง)
Mike Malinin – กลอง, เครื่องให้จังหวะ (ถูกจ้างในปี 1995 และ ได้เป็นสมาชิกวงในปี 1998)
กูดฟีลลิง (เพลง)

กูดฟิลลิง (อังกฤษ: Good Feeling) เป็นเพลงของนักร้องแร็ปเปอร์ชาวอเมริกันโฟล ไรเดอ จากอัลบั้มสตูดิโอลำดับที่สี่ ไวลด์วันส์ วางจำหน่ายเป็นอัลบั้มเดี่ยวในวันที่ 29 สิงหาคม ค.ศ. 2011 ในสหรัฐอเมริกา
รายการเพลง

CD single
"Good Feeling" – 4:06
"Good Feeling" (Jaywalker Remix) – 4:51
Digital download
"Good Feeling" – 4:06
Digital download — remixes
"Good Feeling" – 4:06
"Good Feeling" (Bingo Players Remix) – 5:33
"Good Feeling" (Hook N Sling Remix) – 6:15
"Good Feeling" (Carl Tricks Remix) – 5:40
"Good Feeling" (Sick Individuals Remix) –6:18
"Good Feeling" (Jaywalker Remix) – 4:51
"Good Feeling" (J.O.B. Remix) – 5:50
"Good Feeling" (Seductive Remix) – 4:45
กีฬาเฟสปิก

| --- | --- |
สัญลักษณ์ของสหพันธ์กีฬาเฟสปิก
ชื่อย่อ: เฟสปิกเกมส์ FESPIC Games
ก่อตั้ง: ครั้งที่ 1 ที่ เบ็บปุ จังหวัดโออิตะ  ญี่ปุ่น
จัดขึ้นทุก: 4 ปี
ครั้งล่าสุด: ครั้งที่ 9 ที่ กัวลาลัมเปอร์  มาเลเซีย
วัตถุประสงค์: กีฬาสำหรับภูมิภาคเอเชีย 
เว็บไซต์: FESPIC สหพันธ์กีฬาเฟสปิก
กีฬาเฟสปิก (อังกฤษ: FESPIC Games) หรือ การแข่งขันกีฬาคนพิการภาคพื้นตะวันออกไกล และ แปซิฟิกตอนใต้ (อังกฤษ: Far East and South Pacific Games for the Disabled) เรียกว่า สหพันธ์กีฬาเฟสปิก เป็นมหกรรมกีฬาหลากหลายชนิด โดยนักกีฬาเป็นผู้พิการจากทั่วเอเชียและโอเชียเนีย เป็นมหกรรมกีฬาคนพิการอันดับสองของโลกรองจากกีฬาพาราลิมปิก (Paralympic Games) โดยจัดขึ้นครั้งแรกที่เมือง เบ็บปุ จังหวัดโออิตะ ญี่ปุ่น ในปี พ.ศ. 2517 (ค.ศ. 1974) โดยมีนักกีฬาร่วมแข่งขัน 973 คน จาก 18 ประเทศ
กีฬาเฟสปิกเกมส์ครั้งที่ 9 จัดขึ้นครั้งสุดท้าย ที่เมืองกัวลาลัมเปอร์ ประเทศมาเลเซีย ในปี พ.ศ. 2549 (ค.ศ. 2006) เก็บถาวร 2006-12-06 ที่ เวย์แบ็กแมชชีน มีนักกีฬาเข้าร่วม 4,000 คน จากประเทศสมาชิก 46 ประเทศ ชิงชัยกันใน 19 ชนิดกีฬา ก่อนที่ครั้งต่อมา (ค.ศ. 2010) ในการแข่งขันที่เมืองกว่างโจว ประเทศจีน จึงได้มีการเปลี่ยนชื่อการแข่งขันจากกีฬาเฟสปิกเป็นกีฬาเอเชียนพาราเกมส์ ให้สอดคล้องกับการแข่งขันเอเชียนเกมส์ รวมถึง การแข่งขันเอเชียนพาราเกมส์ดังกล่าว ยังเป็นการเริ่มนับครั้งที่หนึ่งใหม่อีกด้วย
วัตถุประสงค์

เพื่อสนับสนุนการแสดงออกด้านสามารถทางการกีฬา ของผู้มีความพิการในมวลหมู่ประเทศสมาชิกของสหพันธ์เฟสปิก
เพื่อยกระดับความตระหนัก และความเข้าใจของสังคม ที่มีต่อความสามารถ ของบุคคลที่มีความพิการ
เพื่อสนับสนุนอุดมคติของสหพันธ์เฟสปิก ในการส่งเสริมให้บุคคลที่มีความพิการได้เข้าร่วมกิจการกีฬา และออกกำลังกายอย่างกว้างขวาง และในขณะเดียวกันจัดให้มีการแข่งขันเพื่อแสดงออกถึงความเป็นเลิศทางกีฬา
ประวัติ

เฟสปิกเกมส์ ถือกำเนิดขึ้นที่ ประเทศญี่ปุ่น เมื่อปี พ.ศ. 2518 โดยมีคณะบุคคล ที่สนใจในกิจกรรม และ การกีฬา สำหรับคนพิการ ในแถบภาคพื้น เอเชียตะวันออกไกล และแปซิฟิกตอนใต้ โดย ดร. ยูทากะ นาคามุระ ได้ร่วมกันก่อตั้งองค์กรทางกีฬาขึ้น เรียกว่า การแข่งขันกีฬาคนพิการภาคพื้นตะวันออกไกล และ แปซิฟิกตอนใต้ โดยใช้กิจกรรมและการกีฬาเป็นสื่อ ตลอดจนเพื่อส่งเสริมความเป็นมิตร และความเข้าใจซึ่งกันและกัน ในกลุ่มคนพิการทั้งหลายทั่วโลก จัดการแข่งขัน 4 ปีต่อครั้ง
ประเภทกีฬาในการแข่งขันครั้งล่าสุด

| 0 | 1 | 2 |
| --- | --- | --- |
|   ยิงธนู   กรีฑา   แบดมินตัน   บอคเซีย   โบว์ลิ่ง   จักรยาน |   ฟุตบอล 5 ฝ่าย และ ฟุตบอล 7 ฝ่าย   ยูโด   ยกน้ำหนัก   เรือพาย   ยิงปืน |   ว่ายน้ำ   ปิงปอง   วอลเลย์บอลนั่ง (สำหรับผู้พิการทางขา)   วีลแชร์บาสเกตบอล   วีลแชร์ฟันดาบ   วีลแชร์เทนนิส   |
ประเภทของความพิการ

ความพิการทาง แขน - ขา
ความพิการทางตา
ความพิการทางสมอง
กลุ่มคนพิการที่นั่งรถวีลแชร์
ความพิการทางปัญญา
การจัดการแข่งขัน

| ครั้งที่ | ปี | วันที่ | เมืองเจ้าภาพ | ประเทศเจ้าภาพ | ประเทศเข้าร่วม | นักกีฬา |
| --- | --- | --- | --- | --- | --- | --- |
| 1 | 1974 | 1-3 มิถุนายน | เบ็บปุ จังหวัดโออิตะ |  ญี่ปุ่น | 18 | 973 |
| 2 | 1978 | 20-26 พฤศจิกายน | ปาร์รามัตตา |  ออสเตรเลีย | 16 | 430 |
| 3 | 1982 | 31 ตุลาคม-7 พฤศจิกายน | ชาติน |  ฮ่องกง | 23 | 744 |
| 4 | 1986 | 31 ตุลาคม-7 พฤศจิกายน | สุระคาทา |  อินโดนีเซีย | 19 | 834 |
| 5 | 1990 | 15-20 กันยายน | โกเบ |  ญี่ปุ่น | 41 | 1,646 |
| 6 | 1994 | 4-10 กันยายน | ปักกิ่ง |  จีน | 42 | 2,081 |
| 7 | 1999 | 10-16 มกราคม | กรุงเทพฯ |  ไทย | 34 | 2,258 |
| 8 | 2002 | 26 ตุลาคม-1 พฤศจิกายน | ปูซาน |  เกาหลีใต้ | 40 | 2,199 |
| 9 | 2006 | 25 พฤศจิกายน-1 ธันวาคม | กัวลาลัมเปอร์ |  มาเลเซีย | 46 | 3,641 |

กีฬาเยาวชนเฟสปิก
| 1 | 2003 | 24-27 ธันวาคม | เกาลูน และ ชาติน |  ฮ่องกง | 15 | 584 |
ดูเพิ่ม

คณะกรรมการพาราลิมปิกเอเชีย
พาราลิมปิกเกมส์
อาเซียนพาราเกมส์
กีฬาเยาวชนเฟสปิก
แหล่งข้อมูลอื่น

FESPIC สหพันธ์กีฬาเฟสปิก
รายงานสรุปของสหพันธ์กีฬาเฟสปิก
| ด ค กการแข่งขันกีฬาของคณะกรรมการพาราลิมปิกเอเชีย |
| --- | --- |
กีฬาเฟสปิก:  เบ็ปปุ 1975  ปาร์รามัตตา 1977  ฮ่องกง 1982  สุราการ์ตา 1986  โคเบะ 1989  ปักกิ่ง 1994  กรุงเทพ 1999  ปูซาน 2002  กัวลาลัมเปอร์ 2006 
กีฬาเยาวชนเฟสปิก:  ฮ่องกง 2003 
เอเชียนพาราเกมส์:  กว่างโจว 2010  อินช็อน 2014  จาการ์ตา 2018 
เอเชียนพาราเกมส์เยาวชน:  โตเกียว 2009  กัวลาลัมเปอร์ 2013  ดูไบ 2017
กีฬาโอลิมปิกซ้อน 1906

| --- | --- |
เมืองเจ้าภาพ:  เอเธนส์ กรีซ
ประเทศเข้าร่วม: 20 ประเทศ
นักกีฬาเข้าร่วม: 854 คน (ชาย 848, หญิง 6)
ชนิด: 22 ชนิด
พิธีเปิด: 22 เมษายน พ.ศ. 2449
พิธีปิด: 2 พฤษภาคม พ.ศ. 2449
ประธานพิธีเปิด: สมเด็จพระเจ้าจอร์จที่ 1
สนามกีฬา: สนามกีฬาพานาธิเนอิก
← เซ็นต์หลุยส์ 1904ลอนดอน 1908 →  
กีฬาโอลิมปิกซ้อน 1906 (อังกฤษ: 1906 Intercalated Games) เป็นการแข่งขันกีฬาหลายประเภทในระดับนานาชาติ จัดขึ้นที่กรุงเอเธนส์ ประเทศกรีซ  ระหว่างวันที่ 22 เมษายน-2 พฤษภาคม พ.ศ. 2449 ซึ่งอยู่ในระหว่างการตัดสินใจว่าจะกำหนดให้เป็นกีฬาโอลิมปิกหรือไม่ และเหรียญรางวัลที่มอบในการแข่งขันนี้ก็ไม่ได้รับการบันทึกจากคณะกรรมการโอลิมปิกสากล
ประเทศที่เข้าร่วมแข่งขัน

ออสเตรเลีย (1903) (4)
ออสเตรีย (empire) (31)
เบลเยียม (16)
โบฮีเมีย (13)
แคนาดา (1868) (3)
เดนมาร์ก (53)
อียิปต์ (1882) (2)
ฟินแลนด์ (1809) (4)
ฝรั่งเศส (1830) (56)
เยอรมนี (empire) (49)
สหราชอาณาจักร (47)
กรีซ (old) (host country) (321)
ฮังการี (1867) (35)
อิตาลี (1861) (76)
เนเธอร์แลนด์ (16)
นอร์เวย์ (32)
ตุรกี Ottoman Turkey (2)
สวีเดน (39)
สวิตเซอร์แลนด์ (9)
สหรัฐ (1896) (38)
ชนิดกีฬาที่แข่งขัน

กีฬาทางน้ำ
กระโดดน้ำ
ว่ายน้ำ
กรีฑา
จักรยาน
ถนน (1)
ลู่ (5)
ฟันดาบ
ฟุตบอล
ยิมนาสติก
เรือพาย
ยิงปืน
เทนนิส
ชักเย่อ
ยกน้ำหนัก
มวยปล้ำ
สรุปเหรียญการแข่งขัน

เหรียญเหล่านี้ได้มีการมอบแต่ไม่ได้รับการยอมรับจากคณะกรรมการโอลิมปิกสากลอีกต่อไป
*  เจ้าภาพ ( กรีซ (royal))
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ฝรั่งเศส | 15 | 9 | 16 | 40 |
| 2 |  สหรัฐ | 12 | 6 | 6 | 24 |
| 3 |  กรีซ (royal)* | 8 | 13 | 13 | 34 |
| 4 |  สหราชอาณาจักร | 8 | 11 | 5 | 24 |
| 5 |  อิตาลี | 7 | 6 | 3 | 16 |
| 6 |  สวิตเซอร์แลนด์ | 5 | 6 | 4 | 15 |
| 7 |  เยอรมนี (empire) | 4 | 6 | 5 | 15 |
| 8 |  นอร์เวย์ | 4 | 2 | 1 | 7 |
| 9 |  ออสเตรีย (empire) | 3 | 3 | 3 | 9 |
| 10 |  เดนมาร์ก | 3 | 2 | 1 | 6 |
| 11 |  สวีเดน | 2 | 5 | 7 | 14 |
| 12 |  ฮังการี | 2 | 5 | 3 | 10 |
| 13 |  เบลเยียม | 2 | 1 | 3 | 6 |
| 14 |  ฟินแลนด์ | 2 | 1 | 1 | 4 |
| 15 |  แคนาดา (1868) | 1 | 1 | 0 | 2 |
| 16 |  เนเธอร์แลนด์ | 0 | 1 | 2 | 3 |
| 17 |  ทีมผสม | 0 | 1 | 0 | 1 |
| 17 |  ตุรกี | 0 | 1 | 0 | 1 |
| 19 |  ออสเตรเลีย | 0 | 0 | 3 | 3 |
| 20 |  โบฮีเมีย | 0 | 0 | 2 | 2 |
| รวม (20 ประเทศ) | รวม (20 ประเทศ) | 78 | 80 | 78 | 236 |
แหล่งที่มา:
ดูเพิ่ม

รายชื่อรหัสประเทศโดยคณะกรรมการโอลิมปิกสากล
เชิงอรรถ

↑  ราชรัฐฟินแลนด์ ในขณะนั้นเป็นส่วนหนึ่งของ จักรวรรดิรัสเซีย แต่เข้าร่วมการแข่งขันในฐานะประเทศที่แยกต่างหาก
1 2  ในโอลิมปิกปี พ.ศ. 2451 ชื่อ "ตุรกี" ถูกใช้เพื่อหมายถึงจักรวรรดิออตโตมัน
กุ้งยับบี้น้ำจืด

| กุ้งยับบี้น้ำจืด |
| --- | --- |

กุ้งไม่ทราบชนิด (Cherax sp.)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
วงศ์ใหญ่:: Parastacoidea
วงศ์:: Parastacidae
สกุล:: Cherax Erichson, 1846

ชนิดต้นแบบ
Astacus preissii Erichson, 1846

แผนที่แสดงการกระจายพันธุ์
กุ้งยับบี้น้ำจืด (อังกฤษ: Yabby, Maroon) เป็นสกุลของกุ้งน้ำจืดจำพวกเครย์ฟิชสกุลหนึ่ง ใช้ชื่อสกุลว่า Cherax ในวงศ์เครย์ฟิชออสเตรเลีย (Parastacidae)
กระจายพันธุ์ในประเทศออสเตรเลีย และบางส่วนในปาปัวนิวกินี มีรูปร่างโดยรวม คือ ตัวผู้มีก้ามขนาดใหญ่ แต่เรียวยาวไม่ใหญ่โตเหมือนเครย์ฟิชในวงศ์ Astacoidea และไม่มีหนามที่ก้าม ใต้ท้องตัวผู้จะมีอวัยวะเป็นรูปวงรีบริเวณโคนขาคู่ที่ 3 ซึ่งตัวเมียไม่มีและในวงศ์ Astacoidea ไม่มี ซึ่งอวัยวะส่วนนี้จะใช้สำหรับการผสมพันธุ์ และถ่ายสเปิร์มไปยังตัวเมีย โดยใช้เวลาผสมพันธุ์เพียงแค่ 1-2 นาทีเท่านั้น ตัวเมียวางไข่ได้ครั้งละ 300 ฟอง
อาศัยอยู่ในแหล่งน้ำต่าง ๆ ทั้ง คลอง, ลำธาร, แม่น้ำตลอดจนทะเลสาบ มีสีสันแตกต่างหลากหลายกันไป บางชนิดสามารถปรับตัวให้อยู่รอดได้ในช่วงฤดูแล้ง ด้วยการฝังตัวเองลงใต้โคลน เพื่อจนฝนตกลงมาอีกครั้งจึงค่อยโผล่ออกมา
เป็นกุ้งที่ใช้ในการบริโภค มีการเพาะขยายพันธุ์ในฟาร์มของเอกชนอย่างกว้างขวาง และมีการเลี้ยงกันเป็นสัตว์เลี้ยงสวยงามแบบปลาสวยงามด้วย ซึ่งในบางชนิดก็มีการหลุดรอดออกสู่แหล่งน้ำธรรมชาติ กลายเป็นชนิดพันธุ์ต่างถิ่น
การจำแนก

แบ่งออกได้เป็น 47 ชนิด
Cherax albertisii
Cherax albidus
Cherax angustus
Cherax aruanus
Cherax barretti
Cherax bicarinatus
Cherax boesemani
Cherax boschmai
Cherax buitendijkae
Cherax cairnsensis
Cherax cartalacoolah
Cherax communis
Cherax crassimanus
Cherax cuspidatus
Cherax davisi
Cherax depressus
Cherax destructor
Cherax dispar
Cherax esculus
Cherax glaber
Cherax glabrimanus
Cherax gladstonensis
Cherax holthuisi
Cherax longipes
Cherax lorentzi
Cherax misolicus
Cherax murido
Cherax neocarinatus
Cherax neopunctatus
Cherax nucifraga
Cherax pallidus
Cherax paniaicus
Cherax papuanus
Cherax parvus
Cherax peknyi
Cherax plebejus
Cherax preissii
Cherax punctatus
Cherax quadricarinatus
Cherax quinquecarinatus
Cherax rhynchotus
Cherax robustus
Cherax rotundus
Cherax solus
Cherax tenuimanus
Cherax urospinosus
Cherax wasselli
แหล่งข้อมูลอื่น

ข้อมูลที่เกี่ยวข้องกับ Cherax ที่วิกิสปีชีส์
กุยแก

กุยแก (อังกฤษ: Guo Jia; จีน: 郭嘉; พินอิน: Guō Jiā; 170-207) ชื่อรอง เฟิ่งเซี่ยว (奉孝) เป็นที่ปรึกษาของโจโฉในช่วงปลายราชวงศ์ฮั่นตะวันออก ตลอด 11 ปีที่เขารับใช้โจโฉ กุยแกได้ช่วยเหลือโจโฉอย่างมากด้วยความเฉลียวฉลาดและการมองการณ์ไกล และกลยุทธ์ของเขาก็มีส่วนสำคัญต่อชัยชนะของโจโฉในการเอาชนะขุนศึกคู่แข่งเช่น ลิโป้ และอ้วนเสี้ยว ตัวอย่างเช่น สี่ปีก่อนที่โจโฉจะได้รับชัยชนะอย่างเด็ดขาดเหนืออ้วนเสี้ยว ในยุทธการที่กัวต๋อ กุยแกเล็งเห็นแล้วว่าโจโฉจะชนะเมื่อเขาชี้ให้เห็นถึงข้อดี 10 ประการของโจโฉและชี้ให้เห็นถึงข้อเสีย 10 ประการของอ้วนเสี้ยว
ประวัติ

กุยแกมาจากอำเภอหยางไจ๋ เมืองเองฉวน ซึ่งอยู่ในเมืองยฺหวี่โจว มณฑลเหอหนานในปัจจุบัน ในวัยเด็กเขามีชื่อเสียงในด้านความเฉลียวฉลาดและการมองการณ์ไกล ตั้งแต่เข้าสู่วัยผู้ใหญ่เมื่ออายุประมาณ 19 ปี กุยแกได้เดินทางไปทั่วประเทศและผูกมิตรกับบัณฑิตและผู้มีความสามารถคนอื่น ๆ เมื่ออายุได้ 26 ปี เขารับราชการในราชสำนักฮั่นในฐานะขุนนางชั้นผู้น้อย
กุยแกครั้งหนึ่งเคยเดินทางไปเหอเป่ย์เพื่อรับใช้อ้วนเสี้ยวขุนศึกผู้มีอิทธิพลซึ่งควบคุมพื้นที่ส่วนใหญ่ทางตอนเหนือของจีนในเวลานั้น ภายหลังเขาบอกกับซินเป๋งและกัวเต๋าซึ่งเป็นที่ปรึกษาของอ้วนเสี้ยวว่า "ผู้มีสติปัญญาย่อมควรเลือกนายที่มีสติปัญญาเช่นกัน ท่านอ้วนเสี้ยวต้องการจะเป็นอย่างโจวกงหวังที่เลือกสรรผู้มีสติปัญญาความสามารถมารับใช้ แต่กลับไม่รู้จะใช้พวกเขาอย่างเต็มที่อย่างไร มักเชื่อมั่นและตัดสินใจทำการต่างๆ ตามใจตน ด้วยเหตุนี้ คงจะเป็นการยากยิ่งที่จะรวมแผ่นดินให้เป็นหนึ่งและทรงอำนาจเหนือขุนศึกคนอื่น คนเช่นนี้ อยู่ด้วยไปก็มีแต่จะถดถอย " กุยแกก็ออกจากอ้วนเสี้ยว
มารับใช้โจโฉ

ในช่วงเวลานั้น โจโฉมีที่ปรึกษาที่เก่งกาจชื่อ ซีจื่อไฉ (戲志才) ซึ่งเขาชื่นชมมาก แต่ซีจื่อไฉเสียชีวิตก่อนวัยอันควร โจโฉบอกกับซุนฮก ที่ปรึกษาอีกคนหนึ่งว่า "ตั้งแต่ซีจื่อไฉเสียชีวิต ข้าพเจ้าก็ไร้คนที่จะปรึกษาเรื่องกลยุทธ์การศึก ข้าพเจ้าได้ยินมาว่ามีผู้มีสติปัญญาสามารถอยู่มากมาย จะมีใครมาแทนที่ซีจื่อไฉได้?" ซึ่งซุนฮกได้แนะนำกุยแกให้กับโจโฉ โจโฉและกุยแกปรึกษาหารือกันเกี่ยวกับช่วงเวลาของพวกเขา หลังจากนั้นโจโฉก็กล่าวว่า: "คนผู้นี้จะช่วยให้ข้าพเจ้าสำเร็จการใหญ่ได้เป็นแน่" กุยแกกล่าวอย่างมีความสุขว่า "ข้าพเจ้าได้พบคนที่ควรแก่การรับใช้อย่างแท้จริงแล้ว" จากนั้น กุยแกได้รับการแต่งตั้งให้เป็น จี้จิ่ว (祭酒) ในกองทัพของโจโฉซึ่งดำรงตำแหน่งในราชสำนักฮั่น
มารับใช้โจโฉ > การประเมินข้อได้เปรียบของโจโฉเหนืออ้วนเสี้ยว

ฟู่จื่อบันทึกการสนทนาโดยละเอียดระหว่างกุยแก และโจโฉ ซึ่งกุยแกได้ชี้ให้เห็นถึงข้อได้เปรียบที่โจโฉมีเหนืออ้วนเสี้ยวอย่างรอบคอบ โจโฉถามกุยแกว่า "เปิ่นฉู่ (อ้วนเสี้ยว) ปกครองกิจิ๋ว เฉงจิ๋ว และเปงจิ๋ว มีดินแดนกว้างใหญ่และมีไพร่พลมหาศาลใต้บังคับบัญชา ข้าพเจ้าใคร่จะยกไปปราบ แต่ด้วยกองกำลังของข้าพเจ้าไม่เพียงพอ ควรจะทำอย่างไร?"
กุยแกได้ตอบกลับ,
เราล้วนทราบเรื่องการสู้รบระหว่างหลิวปัง และเซี่ยงอวี่ หลิวปังชนะด้วยสติปัญญา เซี่ยงอวี่มีกำลังมหาศาล แต่กลับพ่ายแพ้หลิวปัง จากความคิดของข้าพเจ้า อ้วนเสี้ยวมีข้อเสียอยู่สิบประการ แม้(อ้วนเสี้ยว) มีกองกำลังเข้มแข็ง ก็ไม่น่ากลัวเลย
อ้วนเสี้ยวเป็นคนเจ้ายศเจ้าอย่าง มากพิธีรีตอง ส่วนท่านไม่ถือเนื้อถือตัว ถืออย่างคนสามัญ
อ้วนเสี้ยวชอบขัดคอคน และโอหัง ส่วนท่านเป็นคนประนีประนอม รู้ใจคน
ราชวงศ์ฮั่นเสื่อมถอยลง กฏหมายบ้านเมืองถูกปล่อยปะละเลย อ้วนเสี้ยวไม่เอาการเอางาน จึงล้มเหลวในการบริหาร ท่านรักษาระเบียบวินัยอย่างเคร่งครัดในหมู่บริวาร ท่านจึงดีกว่าเขาในข้อนี้
อ้วนเสี้ยวเป็นคนหน้าซื่อใจคด ปากดีใจร้าย จะทำอะไรก็เห็นแก่ญาติพี่น้องของตัว ส่วนท่านภายนอกดูง่าย ถายในก็สะอาด รู้จักใช้คนดีมีความสามารถ
อ้วนเสี้ยวมีอุบายมาก แต่ไม่เด็ดขาด ส่วนท่านเด็ดขาดและถูกต้อง
อ้วนเสี้ยวนิยมแต่คนที่ชื่อเสียง มีหน้ามีตา ส่วนท่านนิยมคนดี ไม่เห็นแก่ชื่อเสียง
อ้วนเสี้ยวเลี้ยงแต่คนใกล้ชิด ใครอยู่ห่างไม่ใส่ใจ ส่วนท่านนั้นเลี้ยงคนเท่ากัน สุดแต่ความสามารถ
อ้วนเสี้ยวฟังแต่คำยุยง เชื่อผิดทำผิด ส่วนท่านเป็นตัวเอง ใคร่ครวญด้วยเหตุผล
อ้วนเสี้ยวแยกผิดถูกไม่เป็น เอาผิดเป็นถูก เอาถูกเป็นผิด ส่วนท่านปฏิบัติตามกฏและระเบียบ ปกครองคนอย่างดี
อ้วนเสี้ยวหารู้แจ้งในพิชัยสงครามและกลศึก ส่วนท่านนั้นรู้แจ้งเป็นยอดทางการรบ ต่อให้พลน้อยก็รบชนะได้
ข้อดีท่านสิบประการนี้ จะชนะอ้วนเสี้ยวหาใช่เรื่องยากเย็น
โจโฉหัวเราะแล้วพูดว่า "ถ้าสิ่งที่ท่านพูดเป็นจริง ข้าพเจ้ารู้สึกยินดีเป็นยิ่งนัก" กุยแกกล่าวว่า "ตอนนี้อ้วนเสี้ยวทำศึกอยู่กับกองซุนจ้านทางเหนือ เราควรมุ่งไปทางตะวันออกเพื่อกำจัดลิโป้ ถ้าเราไม่กำจัดมันก่อน เมื่ออ้วนเสี้ยวโจมตีเรา แล้วลิโป้เข้าหนุน เห็นทีพวกเราจะมีอันตรายไม่น้อย" โจโฉก็เห็นด้วยกับกุยแก
ดูเพิ่ม

กุยแกก็แค่หมอดู
กุยแก ผู้ช่วยมือขวาของโจโฉ เก็บถาวร 2008-03-20 ที่ เวย์แบ็กแมชชีน
กูเกิล กรุ๊ปส์

| --- | --- |
ประเภท: เว็บบอร์ด สังคมออนไลน์
ภาษาที่ใช้ได้: หลายภาษา
เจ้าของ: กูเกิล
สร้างโดย: กูเกิล
ยูอาร์แอล: groups.google.com
เชิงพาณิชย์: ใช่
ลงทะเบียน: จำเป็น
กูเกิล กรุ๊ปส์ (อังกฤษ: Google Groups) เป็นบริการฟรีจากทางกูเกิล ให้ผู้ใช้งานสามารถสร้างเว็บบอร์ดของกลุ่มของตัวเอง พูดคุยเกี่ยวกับเรื่องที่สนใจได้ ใช้งานที่ต้องการเข้าไปร่วมคุยในกลุ่มที่มีสร้างอยู่แล้วได้ ผู้ใช้งานสามารถพูดคุยผ่านทางเว็บไซต์ในลักษณะเว็บบอร์ด หรือคุยได้ผ่านทางระบบอีเมลโดยให้ข้อความใหม่ส่งเข้ามาที่อีเมลผู้ใช้ได้เช่นกัน และตอบคำถามโดยการส่งอีเมลเข้าไปในกลุ่ม โดยนอกจากนี้ผู้สนใจสามารถสมัครเพื่อสร้างกลุ่มของตัวเองได้ทันที
ในเดือนกุมภาพันธ์ พ.ศ. 2544 กูเกิลได้ซื้อเดจานิวส์ที่ใช้งานสำหรับยูสเน็ต และในวันที่ 14 ธันวาคม พ.ศ. 2544 กูเกิลได้เปิดให้บริการกรุ๊ปส์ขึ้น โดยเมื่อกุมภาพันธ์ 2549 กูเกิลได้เพิ่มเติมฟังก์ชันของกูเกิล กรุ๊ปส์ โดยเพิ่มระบบการให้คะแนนในแต่ละโพสต์
แหล่งข้อมูลอื่น

เว็บไซต์กูเกิลกรุ๊ปส์
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com
กูเกิล นาว

| --- | --- |

กูเกิลนาวบนซัมซุง กาแลคซี โน้ต 2
ผู้ออกแบบ: กูเกิล
นักพัฒนา: กูเกิล
วันที่เปิดตัว: 9 กรกฎาคม 2012; 12 ปีก่อน (2012-07-09)
ระบบปฏิบัติการ: แอนดรอยด์ 4.1 "เจลลีบีน"
ภาษา: ภาษาอังกฤษ
ประเภท: ซอฟต์แวร์ผู้ช่วยปัญญา
เว็บไซต์: Google Now
กูเกิลนาว (อังกฤษ: Google Now) เป็นซอฟต์แวร์ผู้ช่วยปัญญา (Intelligent personal assistant) สำหรับอุปกรณ์ของกูเกิล ที่ใช้ระบบปฏิบัติ
การแอนดรอยด์ ซึ่งเป็นส่วนเสริมของโปรแกรมประยุกต์กูเกิล เสิร์ช โดยกูเกิลนาวมีส่วนต่อประสานกราฟิกกับผู้ใช้ ที่จะช่วยตอบคำถามของผู้ใช้, ให้คำแนะนำ และเข้าถึงเว็บไซต์ผ่านอินเทอร์เน็ต โดยกูเกิลนาวจะส่งข้อมูลเมื่อผู้ใช้ถามคำถาม กูเกิลนาวถูกเปิดตัวพร้อมกับแอนดรอยด์ 4.1 "เจลลีบีน" และมาพร้อมกับระบบเจลลีบีนในการใช้งาน ซึ่งอุปกรณ์เครื่องแรกที่รองรับคือ กาแลคซี เน็กซัส และได้รางวัลจาก ป็อบปูลาร์ไซเอนซ์ (Popular Science) เป็นรางวัลนวัตกรรมแห่งปี พ.ศ. 2555 (Innovation of the Year 2012)
ดูเพิ่ม

ซีรี — ซอฟต์แวร์ผู้ช่วยปัญญาบนอุปกรณ์ไอโอเอส ของแอปเปิล
เอสวอยซ์ — ซอฟต์แวร์ผู้ช่วยปัญญาบนอุปกรณ์ที่ใช้ระบบปฏิบัติการแอนดรอยด์ 4.1 "เจลลีบีน" ของซัมซุง
กูดมอร์นิงเวียดนาม

| กูดมอร์นิงเวียดนาม |
| --- | --- |

กำกับ: แบร์รี เลวินสัน
เขียนบท: มิทช์ มาร์คโอวิตซ์
อำนวยการสร้าง: แลร์รี แบตเนอร์ มาร์ค จอห์นสัน
นักแสดงนำ: โรบิน วิลเลียมส์ จินตหรา สุขพัฒน์
กำกับภาพ: ปีเตอร์ โซวา
ตัดต่อ: สตู ลินเดอร์
ดนตรีประกอบ: อเล็กซ์ นอร์ท
บริษัทผู้สร้าง: ทัชสโตนพิกเจอส์ 
ผู้จัดจำหน่าย: บัวนาวิสตาพิกเจอร์ส
วันฉาย:   23 ธันวาคม ค.ศ. 1987 (1987-12-23) 
ความยาว: 120 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 13 ล้านดอลลาร์สหรัฐ
ทำเงิน: 123.9 ล้านดอลลาร์สหรัฐ
กูดมอร์นิงเวียดนาม (อังกฤษ: Good Morning, Vietnam) เป็นภาพยนตร์อเมริกันในปี ค.ศ. 1987 กำกับโดย แบร์รี เลวินสัน และเขียนบทโดย มิทช์ มาร์คโอวิตซ์
โรบิน วิลเลียมส์ รับบทเป็น ดีเจที่ถูกส่งตัวมาเพื่อทำหน้าที่จัดรายการวิทยุที่ไซ่ง่อน เพื่อสร้างขวัญกำลังใจให้แก่ทหารในกองทัพสหรัฐอเมริกาที่ประจำการรบในสงครามเวียดนาม รูปแบบการจัดรายการได้รับความนิยมเป็นอย่างมาก แต่กลับไม่ถูกใจผู้บังคับบัญชาของเขา ภาพยนตร์สร้างจากเหตุการณ์จริงของนักวิทยุ เอเดรียน โครเนอร์
ภาพยนตร์เรื่องนี้ประสบความสำเร็จในเชิงพาณิชย์ สำหรับการแสดงในภาพยนตร์วิลเลียมส์ได้รับรางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์เพลงหรือตลก และได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม ในปี ค.ศ. 2002 สถาบันภาพยนตร์อเมริกัน จัดอันดับให้ภาพยนตร์เรื่องนี้อยู่อันดับ 100 ของหนังตลกที่ยิ่งใหญ่ที่สุดตลอดกาลในประวัติศาสตร์วงการภาพยนตร์อเมริกัน
เนื้อเรื่อง

ในปี 1965 เอเดรียน โครเนอร์ (โรบิน วิลเลียมส์) ดีเจหนุ่มที่ถูกส่งตัวมาเพื่อทำหน้าที่จัดรายการวิทยุที่ไซ่ง่อน เพื่อสร้างขวัญกำลังใจให้แก่ทหารในกองทัพสหรัฐอเมริกาซึ่งรูปแบบการจัดรายการของเขาเป็นที่ถูกอกถูกใจบรรดาทหารทั้งหลายเป็นอย่างมาก แต่กลับไม่ถูกใจเจ้านาย จึงเกิดการทะเลาะกันบ่อยๆ ระหว่างที่เขาไม่ได้จัดรายการเอเดรียนจะไปพบปะกับชาวเวียดนามจนกระทั่งวันหนึ่งเขาได้ตกหลุมรักกับสาวชาวเวียดนามชื่อ ตรินห์ (จินตหรา สุขพัฒน์) แต่หลังจากเหตุระเบิดในบาร์แห่งหนึ่งในไซง่อนเกิดขึ้น ซึ่ง ตวน น้องของตรินห์มีส่วนเกี่ยวข้องด้วย ชีวิตของเอเดรียนก็ค่อย ๆ เปลี่ยนไป เขาเริ่มมองเห็นความเป็นจริงและความโหดร้ายของสงครามมากยิ่งขึ้น เมื่อเจ้านายทราบว่าตวนเป็นเพื่อนเขาทางเจ้านายจึงหาทางเอาผิดได้ และเอเดรียน ถูกสั่งย้ายไปประจำที่อื่น
แหล่งข้อมูลอื่น

Good Morning, Vietnam ที่อินเทอร์เน็ตมูวีเดตาเบส
Good Morning, Vietnam ที่ออลมูวี
Good Morning, Vietnam ที่รอตเทนโทเมโทส์
Good Morning, Vietnam ที่บ็อกซ์ออฟฟิศโมโจ
กู้ (แก้ความกำกวม)

คำสำคัญ "กู้" สามารถหมายถึง
กู้ยืม (อังกฤษ: loan of money)
ทำให้กลับคืนดีอย่างเดิม เช่น กู้เรือ กู้ชาติ กู้ชื่อ
เก็บเข้าที่ เช่น กู้ข้าว กู้ผ้า
เอาเครื่องจับปลาขึ้นจากน้ำ เช่น กู้ไซ กู้ลอบ
กูเกิล ปฏิทิน

| --- | --- |

วันที่เปิดตัว: รุ่นทดสอบ - 13 เมษายน 2006; 18 ปีก่อน (2006-04-13) ทางการ - กรกฎาคม 2009; 15 ปีที่แล้ว (2009-07)
แพลตฟอร์ม: Web, Android, iOS
ประเภท: Electronic calendaring
สัญญาอนุญาต: ฟรีแวร์
เว็บไซต์: calendar.google.com 
ภาพการทำงานของ กูเกิล แคเลนเดอร์ แสดงผลรวมการทำงานของปฏิทินผู้ใช้ 3 คน และปฏิทินชมรม รวมกันในปฏิทินเดียว (โดยแบ่งแยกแต่ละสี)
กูเกิล แคเลนเดอร์ (อังกฤษ: Google Calendar; รหัสพัฒนา CL2) เป็นเว็บแอปพลิเคชัน สำหรับบริหารตารางเวลาให้บริการฟรีโดยบริษัทกูเกิล เปิดให้ใช้งานเมื่อวันที่ 13 เมษายน พ.ศ. 2549 โดยสามารถทำงานร่วมกับระบบอีเมลของกูเกิล จีเมล สำหรับผู้ใช้ที่ไม่ได้ลงทะเบียนกับจีเมล สามารถใช้งานได้ผ่านชื่อบัญชีของกูเกิลได้โดยตรง
การใช้งานดำเนินการผ่านเว็บไซต์ของแคเลนเดอร์ หรือสามารถเรียกใช้งานได้โดยตรงผ่านทางจีเมล โดยทำงานได้ทุกระบบปฏิบัติการเนื่องจากทำงานผ่านทางเว็บเบราว์เซอร์ โดยรับรองการทำงานของ อินเทอร์เน็ตเอกซ์โพลเรอร์และมอซิลลา ไฟร์ฟอกซ์ ซึ่งเบราว์เซอร์อื่นอาจจะมีปัญหาได้ นอกจากนี้การทำงานของตัวโปรแกรมสามารถนำข้อมูลของ iCal หรือ เอาต์ลุกมาใช้งานได้ทันที
ตัวโปรแกรมแคเลนเดอร์ยังสามารถใช้งานแชร์ปฏิทินร่วมกับผู้ใช้คนอื่นได้
แหล่งข้อมูลอื่น

กูเกิล แคเลนเดอร์
แนะนำกูเกิล แคเลนเดอร์
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com